ET Euroopa Liidu Teataja L 234/3

Euroopa Liidu ja siniuim-tuuni kaitse komisjoni (CCSBT) vaheline kirjavahetuse vormis

LEPING,

mis käsitleb liidu liikmesust siniuim-tuuni kaitse konventsiooni laiendatud komisjonis

Lugupeetud …

Mul on au viidata resolutsioonile laiendatud komisjoni ja laiendatud teaduskomitee loomise kohta (edaspidi „resolutsioon”), mida muudeti 2013. aasta oktoobris CCSBT 20. istungil.

Resolutsiooni punktis 6 on sätestatud, et kalanduskomisjoni peasekretärile võib laiendatud komisjoni ja laiendatud teaduskomitee liikmeks saamiseks soovi avaldada iga piirkondliku majandusintegratsiooni organisatsioon, kalastus- või muu organisatsioon, mille lipu all sõitvad laevad on eelneva kolme kalendriaasta jooksul püüdnud siniuim-tuuni. Selleks astub CCSBT peasekretär komisjoni nimel kirjavahetusse kõnealuse piirkondliku majandusintegratsiooni organisatsiooni, kalastus- või muu organisatsiooni esindajaga.

Seoses resolutsiooni punktiga 8 ei ole aastateks 2015–2017 ELile eraldatud 10-tonnist kvooti muudetud.

Oleksin tänulik, kui teataksite mulle käesoleva kirja kättesaamisest ja kinnitaksite, et käesolev kiri ja Teie vastus moodustavad CCSBT ja Euroopa Liidu vahelise lepingu Euroopa Liidu CCSBT laiendatud komisjoni ja laiendatud teaduskomitee liikmeks saamise kohta kooskõlas eespool nimetatud resolutsiooni sätetega.

EL soovib väljendada oma kindlat soovi täita jätkuvalt siniuim-tuuni kaitse konventsiooni tingimusi ja laiendatud komisjoni otsuseid.

Käesolevat lepingut kohaldatakse ajutiselt alates Teie vastuse saamise päevale järgnevast päevast kuni liit teatab lepingu sõlmimiseks vajalike menetluste lõpuleviimisest.

Lugupidamisega

Euroopa Liidu nimel

Lugupeetud …

Mul on au teatada, et sain kätte Teie tänase kuupäevaga kirja, mille sisu on järgmine:

„Mul on au viidata resolutsioonile laiendatud komisjoni ja laiendatud teaduskomitee loomise kohta (edaspidi „resolutsioon”), mida muudeti 2013. aasta oktoobris CCSBT 20. istungil. Resolutsiooni punktis 6 on sätestatud, et kalanduskomisjoni peasekretärile võib laiendatud komisjoni ja laiendatud teaduskomitee liikmeks saamiseks soovi avaldada iga piirkondliku majandusintegratsiooni organisatsioon, kalastus- või muu organisatsioon, mille lipu all sõitvad laevad on eelneva kolme kalendriaasta jooksul püüdnud siniuim-tuuni. Selleks astub CCSBT peasekretär komisjoni nimel kirjavahetusse kõnealuse piirkondliku majandusintegratsiooni organisatsiooni, kalastus- või muu organisatsiooni esindajaga. Seoses resolutsiooni punktiga 8 ei ole aastateks 2015–2017 ELile eraldatud 10-tonnist kvooti muudetud. Oleksin tänulik, kui teataksite mulle käesoleva kirja kättesaamisest ja kinnitaksite, et käesolev kiri ja Teie vastus moodustavad CCSBT ja Euroopa Liidu vahelise lepingu Euroopa Liidu CCSBT laiendatud komisjoni ja laiendatud teaduskomitee liikmeks saamise kohta kooskõlas eespool nimetatud resolutsiooni sätetega. EL soovib väljendada oma kindlat soovi täita jätkuvalt siniuim-tuuni kaitse konventsiooni tingimusi ja laiendatud komisjoni otsuseid. Käesolevat lepingut kohaldatakse ajutiselt alates Teie vastuse saamise päevale järgnevast päevast, kuni liit teatab lepingu sõlmimiseks vajalike menetluste lõpuleviimisest.”

Mul on au kinnitada, et Teie kiri ja käesolev vastus moodustavad CCSBT ja Euroopa Liidu vahelise lepingu Euroopa Liidu CCSBT laiendatud komisjoni ja laiendatud teaduskomitee liikmeks saamise kohta.

Lugupidamisega